Osnovna škola Jakovlje
Stubička cesta 2
10297 Jakovlje

KLASA: 600-10/26-01/1
UR BROJ: 238-11-45/01-26-4
Jakovlje, 21.5.2026.

Z A P I S N I K
3. sjednice Vijeća učenika Osnovne škole Jakovlje

Dnevni red:
1.	Usvajanje zapisnika s 2. Sjednice Vijeća učenika održane 24.2.2026.
2.	Utvrđivanje prisutnih članova Vijeća učenika po razrednim odjelima
3.	Analiza uspjeha u učenju i odgoju
4.	Izmjene i dopune Kućnog reda škole-rasprava 
5.	Razno.


Nazočni: ravnateljica, pedagoginja, svi učenici predstavnici Vijeća učenika.
Ad 1) Moderatorica današnje sjednice Vijeća učenika, pedagoginja Doroteja Solenički, pozdravila je prisutne članove  i upoznala ih s dnevnim redom. Članovi se slažu s dnevnim redom, upoznati su sa zapisnikom 2. Sjednice Vijeća učenika te je zapisnik jednoglasno prihvaćen.
Ad 2) Članovima je podijeljena potpisna lista, utvrđeno je da su prisutni svi članovi.
Ad 3) Vijeće učenika razgovara o učenju i ocjenama u razrednim odjelima. Ove godine nekoliko učenika duži period ne polazi nastavu (bolest). Ukoliko će biti potrebno, učenici će biti upućeni na polaganje predmetnih ispita. Pedagoginja je učenike izvijestila kako je najviše negativnih ocjena iz predmeta matematika, fizika, povijest, geografija te biologija i kemija. Na upit o zadovoljstvu obradom nastavnog sadržaja, učenici nemaju većih primjedbi. Također, pedagoginja je učenike upozorila na neprimjerena ponašanja koja se učestalo ponavljaju, a to su ostavljanje nereda u školskom autobusu, uzimanje ključeva od ormarića učenicima nižih razreda, nedonošenje školskih papuča i ispisivanje neprimjerenih izraza po školskom wc-u.  
Ad 4) Ravnateljica škole je informirala učenike da Kućni red škole treba uskladiti sa Pravilnikom o izmjenama i dopunama pravilnika o kriterijima za izricanje pedagoških mjera donesenog od strane MZOM-a  5.3.2026. Učenici su  upoznati sa svim izmjenama pravilnika koji se najviše odnose na strogu zabranu unošenja mobitela u škole te slikanja i snimanja učenika u školi.
* U svim prostorima Škole zabranjeno je korištenje informacijsko-komunikacijskih uređaja (mobitela, pametnih satova, tableta i drugih sličnih uređaja) osim u edukativne, zdravstvene i druge svrhe uz odobrenje odgojno-obrazovnih radnika odnosno ravnatelja Škole. 
* U slučaju korištenja informacijsko-komunikacijskih uređaja učeniku će se privremeno oduzeti  informacijsko-komunikacijski uređaj, do završetka nastave odnosno dolaska roditelja ili skrbnika, a nedopušteno korištenje evidentirati u pedagoškoj dokumentaciji Škole, što je osnova za izricanje pedagoške mjere u slučajevima i na način propisan Pravilnikom o kriterijima za izricanje pedagoških mjera.
* U svim prostorima Škole zabranjeno je svako neovlašteno audio i/ili video snimanje radnika Škole, učenika, roditelja ili skrbnika i ostalih osoba, bez njihovog znanja i odobrenja. 
* Snimanje iz stavka 3. ovoga članka moguće je uz prethodnu najavu ravnatelju Škole te uz odobrenje ravnatelja i suglasnost osoba iz stavka 3. ovoga članka te roditelja za učenike.    
Učenici su suglasni sa novim odredbama.
Ad 5) Razno 
· Ravnateljica je izvijestila učenike da će se radovi u sklopu energetske obnove škole uskoro završiti te apelira na čuvanje i brigu o školskom inventaru kao i okolišu školu. Još uvijek nisu završene učionice na katu što komplicira izvođenje predmetne nastave. Unatoč tome, nastava se neometano odvija. Učenike se upozorava da ne ulaze u zonu radova zbog mogućnosti ozljeđivanja.
* predstavnici imaju dužnost prenositi informacije sa Vijeća učenika u svoje razredne odjele i obrnuto. 

Sjednica je završila u 13:10 sati.
 
Zapisničar:	
Pedagoginja
_______________________
Doroteja Solenički, mag. paed.

